സേനൈ തലവർ

കേരളത്തിലും തമിഴ്‌നാട്ടിലും ഒ.ബി.സി പട്ടികയിലുൾപ്പെട്ട ഒരു സമുദായ വിഭാഗമാണ് സേനൈ തലവർ. പ്രധാനമായും തെക്കൻ തമിഴ്‌നാട്ടിൽ നിന്നുള്ള തമിഴ് സംസാരിക്കുന്ന ജാതിയായ ഇവർ സാഹിത്യ തെളിവുകൾ പ്രകാരം ഇലൈ വാണിയർ എന്നും അറിയപ്പെടുന്നു. തിരുനെൽവേലി ജില്ല, തിരുവാരൂർ ജില്ല, ചെന്നൈ, കന്യാകുമാരി ജില്ല, നാഗപട്ടണം ജില്ല, തഞ്ചാവൂർ ജില്ല, മധുര ജില്ല, തെന്മല, കയത്തരു, സീവളപ്പേരി തുടങ്ങിയ സ്ഥലങ്ങളിലാണ് ഇവർ കൂടുതലായും താമസിക്കുന്നത്. തമിഴ്‌നാട് സംസ്ഥാനത്തിന്റെ പിന്നാക്ക ജാതികളുടെ പട്ടികയിലും ഇവരെ ഉൾപ്പെടുത്തിയിട്ടുണ്ട്.Madras District Gazetteers ... - Madras (India : State), B. S. Baliga
ചരിത്രം
പട്ടാളത്തലവന്മാർ, ഭൂവുടമകൾ, കർഷകർ, വെറ്റില കർഷകർ, വെറ്റില വ്യാപാരികൾ എന്നിവരായിരുന്നു പ്രധാനികൾ. കൊടിമര വെറ്റില കൃഷിയും വെറ്റില കച്ചവടവുമായിരുന്നു അവരുടെ കുലത്തൊഴിൽ. ചോള കാലഘട്ടത്തിൽ അവർ വലിയ വ്യാപാരികളും അന്താരാഷ്ട്ര വ്യാപാര കൂട്ടങ്ങളിലൊന്നായിരുന്നു. തലമുറകളായി വെറ്റില കൃഷി ചെയ്യുന്ന ഇവർ ഇപ്പോഴും തമിഴ്നാട്ടിൽ ഈ വ്യവസായത്തിൽ ഏർപ്പെട്ടിരിക്കുകയാണ്. സംഘകാലം മുതൽ ഈ ഗോത്രത്തിന്റെ പേരുകൾ സേനൈക്കടയാർ, മൂന്ന് കൈമ സേനയ്യർ, സേനയ്യർ, സേനൈ പെരു വണിഗൻ, സേനൈ ഗുഡിയൻ, സേനൈ കൊണ്ട ചെട്ടിയാർ, സേനൈ അങ്ങാടിലാർ, സേനൈകുടയ്യാർ, ഇലിവാണിയാർ, സേനൈത്തലൈവർ എന്നിങ്ങനെ അവർ അക്കാലത്ത് ചെയ്തുകൊണ്ടിരുന്ന തൊഴിലനുസരിച്ച് അറിയപ്പെടുന്നു.

ഉൾപ്പെടുത്തൽ
2023 ൽ കേരളസംസ്ഥാന ഒ.ബി.സി. പട്ടികയിൽ ഉൾപ്പെട്ട സേനൈ തലവർ എന്ന സമുദായപദം സേനൈതലൈവർ,
ഇലവാണിയർ, ഇലവാണിയ, ഇലവാണ്യ എന്നുമാറ്റി. തമിഴ്‌നാട്ടിലെ സേനൈതലൈവർ എന്നറിയപ്പെടുന്ന വിഭാഗം കേരളത്തിൽ ഇലവാണിയർ എന്ന് അറിയപ്പെടുന്നുണ്ട്. പേരിലെ ചെറിയ മാറ്റംമൂലം ഒ.ബി.സി. ആനുകൂല്യം നഷ്ടമാകുന്നുവെന്ന പരാതികൾ ഉയർന്ന സാഹചര്യത്തിലാണ് പട്ടിക പരിഷ്‌കരിക്കാൻ തീരുമാനിച്ചത്.
അവലംബം

വർഗ്ഗം:കേരള സംസ്ഥാന ഒ.ബി.സി. പട്ടികയിൽ ഉൾപ്പെട്ട സമുദായങ്ങൾ
വർഗ്ഗം:മറ്റ് പിന്നോക്ക വിഭാഗങ്ങൾ